ІІМ Антикормен бірлесіп елордаға синтетикалық есірткі жеткізетін ірі орталықты жойды
DATE: 07:51, 09 Қаңтар 2024 | GMT +5
TITLE: ІІМ Антикормен бірлесіп елордаға синтетикалық есірткі жеткізетін ірі орталықты жойды
URL: https://kaz.inform.kz/news/m-antikormen-brlesp-elordaga-sintetikalik-esrtk-zhetkzetn-r-ortalikti-zhoydi-6e91dd/
META: DATE: 07:51, 09 Қаңтар 2024 | GMT +5
TOTAL WORDS: 100
AUTHOR(S):
TEXT: 6 қаңтарда Астана қаласында логистикалық компания арқылы есірткінің ірі партиясын алу кезінде Павлодар облысының тұрғыны ұсталды. Одан автокөлікті тінту кезінде 4, 8 кг мефедрон салынған 16 полиэтилен пакет, электронды таразы және 500 дана zip-пакет тәркіленді. Бір мезгілде Алматы қаласында есірткі жөнелтуші құрықталды. Оның пәтерін тінту барысында есірткі заты бар бес пластмасса контейнер, екінші деңгейлі банктердің төлем карталары, 1, 3 млн теңге көлемінде қаражат және электронды таразы тәркіленді. «Осы факті бойынша Қазақстан Республикасының Қылмыстық кодексінің 297-бабы 3-бөлігімен қылмыстық іс қозғалды, ұсталғандарға қатысты қамауға алу түріндегі бұлтартпау шарасы таңдалды», – деді ҚР ІІМ есірткі қылмысына қарсы іс-қимыл департаменті бастығының орынбасары Сарқытбай Құсайынов
